Нохчийн халкъан яздархо – Сейлмуханов Муса вина Ӏ948-чу шеран 25-чу мартехь Казахстанехь. Ӏ957-чу шарахь МусагӀеран доьзал Нохчийчу цӀа боьрзу. Шен дай баьхначу юьртахь Элстанжахь юккъера школа чекхйоккху Мусас. Оццу школехь, эскарера цӀавеанчул тӀаьхьа, хьехархочун болх бан волало иза. Балхахь мукъа а ца волуш, Нохч-ГӀалгӀайн хьехархойн институт а чекхйоккху Мусас. Цхьана муьрехь «Даймохк», «Голос Чеченской Республики», «Колхозан дахар» газеташкахь жоьпаллин секретаран даржехь а, масийтта шарахь Наур кӀоштан «Терская правда» газетехь коьртачу редакторан заместитель волуш а белхаш бина цо. Стихаш язъян волавелла 80-чу шерашкахь. Уьш зорбане йийлина республикехь арахоьцуш долчу газеташ тӀехь а, журналаш тӀехь а. Стихийн масех гуларан автор ву Муса – «Уьдучу шерийн лорах», «Жима доттагӀ», «Иллешка дирзина дош», «Черчийн доьзал». Муса вина 70 шо кхочуш НР-н яздархойн Союзо зорбане яккха кечйина «Бералла – хаза хан» цӀе йолу берашна лерина стихийн гулар. Цуьнан цхьайолчу байташ тӀехь иллеш даьхна нохчийн иллиалархоша. 20Ӏ5-чу шарахь Ӏ0-чу апрелехь Нохчий Республикан Куьйгалхочо Р.А. Кадыровс шен Указаца «Нохчийн халкъан яздархо» аьлла, сийлахь цӀе тиллина Мусана.